**INDOKOLÁS**

**Rigács Község Önkormányzata Képviselő-testületének a szociális és gyermekvédelmi ellátások helyi szabályozásáról szóló**

**…/2019. (X. ....) önkormányzati rendelethez**

**Általános indokolás**

Jelen jogszabály Rigács Önkormányzata Képviselő-testületének a pénzbeli és természetbeni támogatások rendszeréről, valamint a személyes gondoskodást nyújtó szociális és gyermekjóléti ellátásokról szóló 2/2015. (II. 28.), a gyermekvédelmi ellátásokról szóló 8/2005. (X. 28.) önkormányzati rendeletét váltja fel, mivel a hatályba lépésük óta tapasztalt joggyakorlat, illetve a helyi támogatási igények, valamint a bekövetkezett jogszabályi változások miatt időszerűvé vált egy új, átfogó, szociális és gyermekjóléti ellátásokat szabályozó helyi rendelet megalkotása.

A felmerült aktualizálási igények, továbbá a jogalkalmazást megkönnyítő tartalmi pontosítások is átvezetésre kerülnek a rendeletben.

**Részletes indokolás**

**Bevezető rész**

A bevezető részben a jogszabály megalkotásához szükséges felhatalmazó rendelkezéseket megállapító hivatkozás után a feladatkört meghatározó jogszabályi rendelkezések kerültek megjelölésre.

**A rendelet I. fejezete**

**1.§.** Ezen szakaszban került meghatározásra, hogy a rendelet milyen tárgykört típusú ellátások igénybevételének szabályozására született.

E rendelet személyi hatálya egységesen az általános rendelkezésekben kerül meghatározásra. Fontos változás, hogy a rendelet kizárólag az önkormányzat közigazgatási területén lakóhellyel – és amennyiben tartózkodási hely van bejelentve, úgy kizárólag az önkormányzat területén tartózkodási hellyel – rendelkező kérelmezőkre terjed ki, akik valamelyik bejelentett lakcímen életvitelszerűen élnek.

**2.§.** Eljárási rendelkezéseket tartalmaz az eljárás megindításának formáira, kezdeményezésére jogosultak, a benyújtás módjára és helyére.

**3.§.** Ezen szakaszban általános és konkrét jelleggel kerültek meghatározásra a főbb, minden, a rendeletben lévő ellátástípusra érvényes eljárási rendelkezések.

**4.§.** A pénzbeli és természetbeni (a köztemetés és tűzifa célra juttatott) települési támogatás felhasználásának fizikai, helyszíni ellenőrzése, ha arról a határozat rendelkezést tartalmaz.

**5.§.** Ezen rendelet rendelkezéseit megsértve, jogosulatlanul igénybe vett ellátásokra vonatkozó visszafizetési kötelezettség a szociális igazgatásról és szociális ellátásokról szóló 1993. évi III. törvény szerint került meghatározásra.

**6.§.** Jelen szakaszban általános adatkezelésre vonatkozó rendelkezések kerültek be a rendeletbe.

**7.§.** A rendeletben adható szociális és gyermekvédelmi ellátások kerültek felsorolásra.

**8. §.** E szakaszban került rögzítésre a szociális feladat- és hatáskörök jogosultja, amely a polgármester, kivéve a szociális keret figyelembe vételével jövedelmi viszonyokra tekintet nélkül nyújtható általános települési támogatás.

**A rendelet II. fejezete**

**9.-10. §.** Ezen szakaszban az általános és rendkívüli települési támogatásra való jogosultsági feltételek kerültek újraszabályozásra, figyelemmel a hatályos jogszabályokra, az elmúlt évek tapasztalataira. Az igénylésre vonatkozó jövedelemhatár megemelésre és adható maximális összege meghatározásra került.

**11. §.** Méltányosság alkalmazására van lehetőség jövedelemhatártól függetlenül a szabályozott körülmények, feltételek fennállása esetén.

**12. §.** Az általános és rendkívüli települési támogatás természetbeni formában történő nyújtása lehetséges vásárlási és önkormányzati vásárlási utalvány formájában. Részletes szabályozást tartalmaz.

**13. §.** A településen született gyermekek nevelésének elősegítése érdekében egyszeri támogatás nyújtható igénylés alapján.

**14. §.** E szakaszbankerült szabályozásra az iskolakezdési és óvódáztatási támogatás az elmúlt időszakban bevált gyakorlatnak és szokásnak megfelelően.

A települési támogatás keretösszegét a költségvetési előirányzat függvényében a képviselő-testület határozza meg.

A gyermekek tanulói, hallgatói jogviszonyát igazolni kell, a kérelem benyújtása jogvesztő.

**15. §.** Ezen szakaszban került újra szabályozásra a temetési települési támogatás. Hasonló célra a régi rendelet alapján is lehetett támogatást igényelni. Jellegében gyakorlatilag egy rendkívüli települési támogatásról van szó, amelyben részletesen meghatározásra került a kérelmező és az elhunyt településen élése. A kérelmező illetékességből településen élőnek kell lennie, az elhunyt hozzátartozónak is. A támogatás mértéke összegszerűsödött. Pontosításra került a benyújtandó temetési számla kinek a nevére szólhat. Kitágító rendelkezést tartalmaz, ugyanis nemcsak a kérelmező nevére szólhat. Jövedelmi feltétel nincs.

**16. §.** A köztemetéssel kapcsolatos költségek visszakövetelésének feltételei kerültek beépítésre, figyelemmel a hatályos jogszabályokra, az elmúlt évek tapasztalataira.

**17. §.** A 15. §-ban tűzifa támogatást lehet igényelni, ha tűzifa az önkormányzatnak a kérelem benyújtásakor rendelkezésére áll. A feltétel a jövedelemhatár, a fa tüzelésű berendezés. A kiadható fa minimális és maximális mennyisége meghatározásra került. Az elmúlt évek tapasztalataira alapozva új szabályozási formaként került a rendeletbe.

**A rendelet III. fejezete**

**18. §.** A szociális és gyermekjóléti szolgáltatások felsorolása és azokat biztosító intézménye szerepel.

**19. §.** Az étkeztetés igénylésének, megfizetésének feltételei kerültek újraszabályozásra.

**20. §.**  A házi segítségnyújtás feladatellátás az Szt. 63. §-a alapján történik és az önkormányzat intézménye útján.

**21. §.** A családsegítés az Szt. 64. §-a alapján és az önkormányzat intézménye útján történik.

**22. §.** A gyermekjóléti szoltáltatást szintén az önkormányzat intézménye útján biztosított a Gyvt. 14. (3) bekezdése szerint.

**23. §.** A gyermekétkeztetésa Gyvt előírásai alapján a jogosultaknak igénylésük, nyilatkozatuk alapján biztosított a településen természetbeni települési támogatásként.

**24. §.** A falugondnoki szolgáltatás a módosult jogszabályoknak megfelelően újraszabályozásra került.

**25. §.** Személyi térítési díjak megfizetésének módjáról rendelkezik.

**26. §.** A rendelet szerinti szolgáltatásokra az igénybevételkor megállapodást kell kötni az kérelmezővel.

**27. §.**  Az ellátás megszűnésének eseteit részletszabályok rögzítik.

**28. §.**  Egyes települési támogatások évi 2 alkalommal történő igénybevételének korlátozása szerepel.

**29. §.** Hatályon kívül helyezendő rendeleti hivatkozásokat tartalmaz, valamint a hatályba lépésül a ………………………. napot jelöli meg.

A folyamatban lévő ügyeket az új rendeleti rendelkezések alkalmazása érinti.